sasicodes/solvari-1 huggingface dataset:
கட்சித் திட்டம் நமது கடமைகள் பற்றிய தீர்மானம் அரசியல் ஸ்தாபன அறிக்கை மற்றும் ஏழாவது காங்கிரசின் மற்ற தீர்மானங்களில் நாம் குறிப்பிட்டுள்ள முடிவுகள் நமது கட்சியின் தத்துவார்த்த ஒற்றுமைக்கான அடித்தளம் என்று நாம் கூறுவதன் அர்த்தம் என்ன?
இந்தியப் புரட்சி தொடர்பான பல முக்கிய தத்துவார்த்த பிரச்சினைகளில் டாங்கேயிஸ்டுகள் முன் வைத்த முற்றிலும் திருத்தல்வாத வர்க்க சமரச நிலையிலிருந்து வேறுபட்டு மார்க்சிய லெனினிய தத்துவார்த்த அரசியல் நிலைபாடுகுளில் நாம் உறுதியாக நின்றோம்.
சுருங்கச் சொல்வதானால் இந்தியப் புரட்சி சம்பந்தமான அடிப்படை பிரச்சினைகளில் நாமும் திருத்தல்வாதிகளும் நேருக்கு நேர் எதிராக இல்லாத ஒரு பிரச்சினை கூட இல்லை.
சுதந்திரத்திற்குப் பிறகு அமைந்த இந்திய அரசின் வெளிநாட்டு மற்றும் உள்நாட்டு கொள்கை பற்றிய மதிப்பீடு முதலாளித்துவ வளர்ச்சிப்பாதை பற்றிய அவர்கள் விமர்சனம் மற்றும் தேசிய ஜனநாயகம் முதலாளித்துவமற்ற வளர்ச்சிப்பாதை பற்றிய அவர்கள் பரிந்துரை நாட்டில் நிலவிடும் வர்க்க முரண்பாடுகள் பற்றிய அவர்கள் ஆய்வு புரட்சியின் கட்டம் மற்றும் தந்திரம் பற்றிய அவர்கள் மதிப்பீடு முதலாளித்துவப் பாதைக்கு எதிராகவும் முதலாளித்துவ மற்ற பாதைக்கு ஆதரவாகவும் நடைபெறும் போராட்டத்தில் ஏகபோகம் அல்லாத தேசிய பூர்ஷ்வா வர்க்கத்தின் பாத்திரம் பற்றிய மதிப்பீடு ஜனநாயகப் புரட்சியில் பாட்டாளி வர்க்கத் தன்மை என்ற மார்க்சிய லெனினிய கோட்பாடு பற்றிய அவர்கள் நிலைபாடு சமாதான பூர்வமாக மற்றும் சமாதான மரபுப்பாதை அதற்கான வாய்ப்புகள் பற்றிய அவர்கள் வியாக்கியானம் இந்திய பொருளாதாரத்தில் அந்நிய ஏகபோக மூலதனத்தின் பங்கு நமது நாட்டின் பொருளாதார வளர்ச்சியில் சோசலிச உதவியின் செல்வாக்கு ஆகியவை பற்றிய அவர்கள் மதிப்பீடு அரசுத்துறையின் வர்க்கத்தன்மை பற்றிய மதிப்பீடு எல்லாவற்றையும் விட மேலாக காங்கிரஸ் ஆட்சியின் நிலச்சீர்திருத்தம் பற்றிய மதிப்பீடு ஆகிய இவை அனைத்திலும் நமது கட்சியின் மதிப்பீட்டுடனும் நிலைபாடுகளுடனும் ஒத்துப்போவது எதுவுமே இல்லை.
இந்திய கம்யூனிஸ்ட் இயக்கம் தொடர்பான அனைத்து அடிப்படை பிரச்சினைகளிலும் சோவியத் கம்யூனிஸ்ட் கட்சி நிலைமை எடுத்துள்ள நிலைபாடு திருத்தல்வாத டாங்கேயிஸ்டுகளின் நிலைபாட்டுடன் முற்றிலும் பொருந்தி உள்ளது என்பதை குறிப்பிடுவது அவசியம்.
இந்தியாவில் அதிகம் விநியோகிக்கப்படும் சோவியத் பத்திரிகைகளில் எழுதப்படும் கட்டுரைகள் மற்றும் அறிக்கைகள் இந்திய விஷயங்களில் சோவியத் அரசின் நடவடிக்கைகள் சோவியத் கம்யூனிஸ்ட் கட்சியின் தலைமையில் அதிக அளவில் வெளிநாட்டு சகோதர பிரதிநிதிகள் திருத்தல்வாதிகளின் மாநாட்டில் கலந்துகொண்டு ஆதரவு தெரிவித்தது டாங்கேயிஸ்டுகளின் கட்சித் திட்டத்தையும் கொள்கைத் தீர்மானங்களையும் மார்க்சிய லெனினிய மற்றும் பாட்டாளி வர்க்க சர்வதேசிய அடிப்படையில் உள்ளதாக ஏற்றுக் கொண்டது ஆகிய நடவடிக்கைகள் மூலம் இது உறுதிப்படுத்தப்பட்டது.
இந்தச் சூழ்நிலையில் இந்திய திருத்தல்வாதிகளிடமிருந்து பிரிவதற்கான நம்பிக்கையையும் தைரியத்தையும் அளித்த இந்தியப் புரட்சியின் யுத்த தந்திரப் பிரச்சினையில் முடிவெடுக்க உதவிய புதிய கட்சித்திட்டத்தை உருவாக்கக் காரணமாக இருந்த தத்துவார்த்த கொள்கை ஒற்றுமை நிச்சயமாக இன்னும் விவாதத்தில் இருக்கும் மீதமுள்ள தத்துவார்த்த பிரச்சினைகளிலும் சரியான சுயேச்சையான முடிவுகளுக்கு வர உதவியாக நிற்கும்.
சர்வதேச கம்யூனிஸ்ட் இயக்கத்தின் விவாதத்திற்குரிய மையப் பொருளாகவும் நமது கட்சி நிலைபாடு எடுக்க வேண்டியதாகவும் உள்ள இன்றும் மீதமுள்ள அந்த தத்துவார்த்த கொள்கை பிரச்சினைகள் என்ன?
நமது கட்சித் திட்டத்தில் ஏற்கெனவே இறுதியாக்கப்பட்ட பிரச்சினைகள் தவிர புதிய சகாப்தம் பற்றிய வர்க்க மதிப்பீடு சம்பந்தமான பிரச்சினைகள் இந்தக் கால கட்டத்தில் போரும் சமாதானமும் பற்றிய பிரச்சினை வேறுபட்ட சமூக அமைப்புகள் கொண்ட அரசுகளின் சமாதான சகவாழ்வுக் கொள்கை சோசலிசத்திற்கு மாறிச் செல்வதற்கான வழி முறைகள் இந்த சகாப்தத்தின் பல்வேறு அடிப்படை முரண்பாடுகள் பற்றிய மதிப்பீடு இன்றைய நிலையில் ஏகாதிபத்தியத்திற்கும் தேசிய விடுதலை இயக்கங்களுக்கும் இடையிலான முரண்பாட்டின் பங்கு லெனின் மறைவுக்குப் பின்னர் உலக கம்யூனிஸ்ட் இயக்கத்தை வழிநடத்திச் செல்வதிலும் சோவியத் யூனியனில் சோசலிசத்தைக் கட்டுவதிலும் ஸ்டாலின் வகித்த பங்கு டிட்டோவின் யூகோஸ்லேவியா மற்றும் டிட்டோயிசம் பற்றிய பார்வை சோவியத் யூனியனில் தொழிலாளி வர்க்க கட்சி தொழிலாளி வர்க்க சர்வாதிகாரம் என்பதற்குப் பதிலாக அனைத்து மக்களின் கட்சி மக்களின் அரசு என்ற கோட்பாடு சோவியத் யூனியனில் ஊக்கத் தொகை கொடுப்பதற்கு அதிக முக்கியத்துவம் கொடுத்தல் பல்வேறு தத்துவார்த்த அரசியல் பிரச்சினைகளில் நேர் எதிரான கருத்துக்கள் கொண்ட சோசலிச நாட்டின் கட்சியின் தலைவர்கள் மத்தியில் ஏகாதிபத்தியத்திற்கு எதிரான செயல் ஒற்றுமை என்ற கோட்பாடு சரியா அல்லது தவறா என்பன போன்ற பிரச்சினைகளே அவை.
இந்தப் பிரச்சினைகளின் கூடவே உலக கம்யூனிஸ்ட் இயக்கத்தில் உள்ள கட்சிகளுக்கு இடையிலான உறவுகள் அரசு அதிகாரத்தில் உள்ள கட்சிகளுக்கும் அரசு அதிகாரத்தில் இல்லாத கட்சிகளுக்கும் இடையிலான உறவுகள் போன்ற பல ஸ்தாபன மற்றும் நடைமுறை கோட்பாடுகள் பற்றியும் கருத்து வேறுபாடுகள் எழுந்துள்ளன.
இவைபோன்ற அடிப்படை தத்துவார்த்த பிரச்சினைகள் மீதுதான் உலக கம்யூனிஸ்ட் இயக்கத்தில் கருத்து வேறுபாடுகளும் கருத்து மோதல்களும் உருவாகி உள்ளன.
ஒரு மார்க்சிய லெனினிய கட்சி என்ற முறையில் இந்தப் பிரச்சினைகள் பற்றி கருத்து தெரிப்பதும் ஒரு தெளிவான நிலை எடுப்பதும் நமது கடமையாகும்.
உலக கம்யூனிஸ்ட் இயக்கத்தின் உலக சோசலிச முகாமின் பத்தாண்டுகளுக்கு மேலான நிகழ்ச்சிப் போக்குகளை இதே காலத்தில் இந்திய கம்யூனிஸ்ட் இயக்கத்தில் கிடைத்த நேரடி அனுபவத்தின் வெளிச்சத்தில் மிகவும் கவனமாக பரிசீலித்த பிறகு சில தனிப்பட்ட கட்சிகளிலும் சில தனி நபர்கள் முன் வைத்த கோட்பாடுகள் மற்றும் நடவடிக்கைகளில் நடைமுறை சாத்தியமற்ற வரட்டு தத்துவவாத போக்குகள் வெளிப்பட்டாலும் கூட உலக கம்யூனிஸ்ட் இயக்கத்திற்கு பெரும் அபாயமாக இருந்து வந்திருப்பதும் இன்றும் இருப்பதும் நவீன திருத்தல்வாதம் தான் என மத்தியக் கமிட்டி நம்புகிறது.
உலக கம்யூனிஸ்ட் இயக்கத்தையும் சோசலிச முகாமையும் பரிசீலிக்கும் எவரும் அது இன்று பிளவுபட்டு நிற்பதையும் ஒற்றுமை சீர்குலைந்து கிடப்பதையும் ஒரு அபாயகரமான நெருக்கடியில் சிக்கியிருப்பதையும் உணர முடியும்.
ஏகாதிபத்தியவாதிகளின் குறிப்பாக அமெரிக்காவின் தாக்குதலை தடுத்து நிறுத்தி தக்க பதிலடி கொடுப்பதற்கான உலக கம்யூனிஸ்ட் சக்திகளின் முன்முயற்சியை இந்த நெருக்கடி முடமாக்கி உள்ளது.
இந்த துக்ககரமான நிலைமையின் மூலகாரணத்தை சோவியத் கம்யூனிஸ்ட் கட்சித் தலைமை முன் வைத்து நடைமுறைப்படுத்திய நவீன திருத்தல்வாத கொள்கையில் காணலாம்.
இத்தகைய திருத்தல்வாதத்தின் அனைத்து வெளிப்பாடுகளுக்கும் எதிராக கொள்கை வழிப்பட்ட உறுதியான போராட்டத்தை நடத்தாமல் மார்க்சிய லெனினியத்தையும் கொள்கை வழிப்பட்ட உலக கம்யூனிஸ்ட் இயக்கத்தின் ஒற்றுமையையும் பாதுகாக்க தொடர்ந்து போராடாமல் உலக கம்யூனிஸ்ட் இயக்கத்தை பலப்படுத்துவதும் மேலும் முன்னேற்றிச் செல்வதும் இயலாது.
அரை நூற்றாண்டுக்கும் மேற்பட்ட காலத்திற்கு முன்னால் முதலாளித்துவம் ஏகபோக முதலாளித்துவமாக வளர்ச்சி அடைவது பற்றி ஆய்வு செய்யும் போது பாட்டாளி வர்க்க சமூகப் புரட்சிக்கு முந்திய இறுதிக் கட்டமே ஏகாதிபத்தியம் என்று லெனின் குறிப்பிட்டார்.
இரண்டு உலகப் போர்கள் உலக மக்கள் தொகையில் மூன்றில் ஒரு பங்கு உள்ள நாடுகளில் சோசலிசப் புரட்சி நடந்து சக்திமிக்க ஒரு சோசலிச முகாம் உருவாகியுள்ள நிலைமை பழைய காலனி ஆதிக்கம் தகர்ந்து பெருவாரியான காலனி நாடுகள் அரசியல் விடுதலை பெற்றுள்ள சூழ்நிலை பல்வேறு நாடுகளில் பலம் மிக்க கம்யூனிஸ்ட் மற்றும் தொழிலாளர் கட்சிகள் வளர்ச்சி போன்ற பல மாறுதல்கள் நடந்துள்ளன.
நடைபெற்றுள்ள இந்த பிரம்மாண்டமான மாறுதல்களின் வெளிச்சத்திலும் மார்க்சிய லெனினிய வரையறைகளுக்கு உட்பட்டும் இந்த சகாப்தத்தை மறு மதிப்பீடு செய்து மறு நிர்ணயிப்பு செய்வது அவசியம்.
நமது சகாப்தம் ஒரு புதிய சகாப்தம் முதலாளித்துவத்திலிருந்து சோசலிசத்தற்கு மாறிச் செல்லும் சகாப்தம் உலக சோசலிச அமைப்பு உலக வளர்ச்சிப் போக்கைத் தீர்மானிக்கும் சக்தியாக மாறிக் கொண்டிருக்கும் சகாப்தம் தேசிய விடுதலை மற்றும் சோசலிஸ்ட் புரட்சி சகாப்தம் விரைவாகக் காலனி ஆதிக்கம் தகர்ந்து அழிந்து கொண்டிருக்கும் சகாப்தம் சாகும் தருவாயில் உள்ள முதலாளித்துவத்திற்கும் சோசலிசம் மற்றும் தேசிய விடுதலைப் புரட்சிக்கும் இடையில் பிரம்மாண்டமான வர்க்க மோதல்கள் நடைபெறும் சகாப்தம்.
புதிய சகாப்தம் பற்றிய இந்த வரையறைகளுக்கு விசுவாசமாக இருப்பது போல் காட்டிக்கொண்டாலும் நவீன திருத்தல்வாதம் இந்த சகாப்தத்தின் சில குறிப்பிட்ட அம்சங்களைக் குறைத்துக் காட்டவும் வேறு சிலவற்றிற்கு பொருத்தமற்ற முக்கியத்துவம் கொடுக்கவும் செய்கிறது.
காலனி ஆதிக்கம் கிட்டத்தட்ட இறந்துவிட்டது போலவும் ஏகாதிபத்தியம் ஏறத்தாழ எதுவும் செய்ய இயலாத நிலைக்குத் தள்ளப்பட்டது போலவும் சமாதான பூர்வமாக சோசலிசத்திற்கு மாறிச் செல்லத் துவங்கிவிட்டது போலவும் ஒரு சித்திரத்தை வரைந்து காட்டுகிறது.
ஏகாதிபத்தியம் உலக அளவில் மிகவும் பலவீனப்படுத்தப்பட்ட போதிலும் கணக்கில் கொள்ளும் அளவு பலமான சக்தியாக இருக்கிறது என்ற உண்மையையும் முதலாளித்துவ பாரம்பரியத்தில் வளர்ந்த அமெரிக்கா பிரிட்டன் பிரான்ஸ் மேற்கு ஜெர்மனி ஜப்பான் இத்தாலி போன்ற நாடுகளில் ஏகபோக மூலதனத்தின் ஆட்சி தொடர்ந்து இருக்கிறது என்பதையும் அங்கு முன் எப்போதும் கேள்விப்படாத அளவில் சமூக வாழ்வு ராணுவயமாக்கப்படுகிறது என்பதையும் ஏகாதிபத்தியம் தனக்கு விதிக்கப்பட்ட அழிவிலிருந்து மீள கடைசிக் கட்ட போராட்டத்தை நடத்திக் கொண்டிருக்கிறது என்பதையும் வேண்டுமென்றே குறைத்துக் காட்டுகிறது.
இந்த தவறான பார்வை காரணமாகத்தான் நவீன திருத்தல்வாதத்தின் தந்தையான குருசேவ் போன்ற சிலர் ஏகாதிபத்தியம் கோட்டில் தைக்கப்பட்டிருக்கும் பித்தான் என்றும் அதை எளிதில் முறியடிக்கக்கூடிய தீங்குவிளைவிக்காத ஓநாய் ஆக மாற்ற முடியும் என்றும் சித்தரிக்கும் அளவிற்கு சென்றுள்ளனர்.
மீண்டும் இந்த பார்வை காரணமாகவே நவீன திருத்தல் வாதிகள் ஏகாதிபத்தியமும் போரும் என்ற லெனினியக் கோட்பாடு காலத்திற்கு ஒவ்வாதது என்று புறக்கணிக்கவும் வேறு சிலர் லெனினியக் கோட்பாடுகளை சிதைக்கவும் செய்கின்றனர்.
சகாப்தம் பற்றிய சரியான மார்க்சிய லெனினிய வரையறை என்பது அந்த சகாப்தத்தின் ஒட்டு மொத்தமாக இருக்கும் ஸ்தூலமான வர்க்க உறவுகளின் அடிப்படையிலேயே இருக்க வேண்டும்.
ஆனால் அது தவறான கற்பனாவாத பார்வை அளிப்பதாகவும் தன்னுணர்வின் அடிப்படையில் மிகவும் சாதாரணமாக்கப்பட்ட விதிகளைக் கொண்டதாகவும் இருக்கக்கூடாது.
புதிய சகாப்தம் பற்றிய தவறான நிர்ணயிப்பு அல்லது சிதைக்கப்பட்ட வியாக்கியானம் பாட்டாளி வர்க்க விடுதலைக்கான போராட்டத்தில் உதவி செய்வதைவிட அதிகம் கெடுதல் செய்கிறது.
ஏற்கனவே சோசலிச அமைப்பின் கீழ்வந்துள்ள நாடுகளின் புரட்சிகர சக்திகள் முன்னேறிய முதலாளித்துவ நாடுகளில் உள்ள பாட்டாளி வர்க்க புரட்சிகர இயக்கம் புதிதாக விடுதலை அடைந்துள்ள மற்றும் காலனி நாடுகளில் உள்ள சக்திகள் போருக்கு எதிராகவும் சமாதானத்திற்கு ஆதரவாகவும் உருவாகியுள்ள விரிவான மக்கள் இயக்கம் ஆகிய அனைத்தும் ஒன்றுபட்டு ஏகாதிபத்தியத்திற்கு அதன் கூட்டாளிகளுக்கும் தோல்வி மேல் தோல்வியை கொடுக்கும் அளவிற்கு வல்லமைமிக்கதாக இன்று இருக்கின்றன.
மிகவும் பிற்போக்கான ஏகாதிபத்திய குழுக்களை தனிமைப்படுத்துவதை நோக்கமாக கொண்ட சோஷலிச ராஜதந்திரத்தையும் விடுதலைப் போராட்டங்களை ரத்த வெள்ளத்தில் மூழ்கடித்து சமாதானத்தை நேசிக்கும் நாடுகளை ஆக்கிரமிப்பு செய்யும் பிற்போக்குச் சக்திகளுக்கு எதிராக சோஷலிச முகாமின் ஆயுத பலத்தை பிரயோகித்தல் ஆகிய இரண்டையும் புரட்சிகரமாக இணைப்பது இதில் அடங்கியுள்ளது.
ஏகாதிபத்தியத்தின் ஆக்கிரமிப்பு மற்றும் தலையீட்டிற்கு எதிராக பின்தங்கிய நாடுகளின் தேசிய விடுதலை இயக்கத்திற்கும் முதலாளித்துவ நாடுகளின் பாட்டாளி வர்க்க புரட்சி இயக்கத்திற்கும் நேரடி ராணுவத் தலையீடு உள்ளிட்ட சகல உதவிகளையும் அளிக்கும் அந்த ஒற்றுமை தேவை.
ஏகாதிபத்தியத்திற்கு எதிரான ஒற்றுமைக்கான இந்த போராட்டம் நவீன திருத்தல்வாதத்திற்கு எதிரான போராட்டத்திலிருந்து பிரிக்க முடியாதது.
இரண்டாம் உலகப் போருக்கு பிந்தைய ஆண்டுகளில் உள்ள புதிய சகாப்தத்தில் உருவாகியுள்ள புதிய வாய்ப்புக்களை தீவிரமாக பயன்படுத்திக் கொள்வதற்குப் பதிலாக நிரந்தரமான சமாதானத்திற்கும் விடுதலைக்கும் எதிராக நிற்கும் ஒழிக்கப்பட வேண்டிய அரக்கனாக ஏகாதிபத்தியம் இல்லை என்று ஒரு புதிய கனவு உலகத்தை உருவாக்க நவீன திருத்தல்வாதம் முயற்சிக்கிறது.
அது தேச விடுதலை இயக்கத்தையும் தொழிலாளி வர்க்க புரட்சி இயக்கத்தையும் குறைத்து மதிப்பிட்டு சர்வதேச கம்யூனிஸ்ட் இயக்கத்தின் ஒற்றுமையையும் உலக சோசலிச முகாமின் ஒற்றுமையையும் சீர்குலைக்கிறது.
விஞ்ஞான சோசலிசம் மற்றும் மார்க்சிஸ லெனினிய கோட்பாடுகளால் வழிகாட்டப்படும் அனைத்து கம்யூனிஸ்ட்களும் இன்றைய சகாப்தத்தில் நான்கு அடிப்படை சமூக முரண்பாடுகள் இருப்பதை ஏற்றுக் கொள்வார்கள்.
அப்படியானால் மார்க்சிய லெனினியவாதிகளுக்கும் திருத்தல்வாதிகளுக்கும் இடையில் முரண்பாடு பற்றிய பிரச்சினையில் உள்ள தத்துவார்த்தச் சர்ச்சை என்ன?
உலக கம்யூனிஸ்ட் இயக்கத்தில் உள்ள இந்தப் பிரச்சினையை மையமாகக் கொண்ட முழு சர்ச்சையையும் கவனமாக ஆய்வு செய்தால் அது முக்கியமாக இரண்டு விஷயங்களை உள்ளடக்கியதாக இருக்கும்.
முதலாவதாக மற்ற அடிப்படை முரண்பாடுகளை முக்கியத்துவம் அற்றவை அல்லது குறைந்த முக்கியத்துவம் கொண்டவை என்று நிராகரித்துவிட்டு அல்லது குறைத்து மதிப்பீடு செய்துவிட்டு ஏகாதிபத்தியத்திற்கும் சோசலிச முகாமிற்கும் இடையில் உள்ள முரண்பாடு ஒன்றுதான் உலக நிகழ்ச்சிப் போக்குகளை தீர்மானிக்கிறது என்று கருதும் மார்க்சியத்திற்குப் புறம்பான சந்தர்ப்பவாத போக்கு.
இரண்டாவதாக வெவ்வேறு முரண்பாடுகளைத் தீர்ப்பதற்கு சமாதானமான பொருளாதாரப் போட்டியின் மூலம் சோசலிசத்திற்கும் ஏகாதிபத்தியத்திற்கும் இடையிலான முரண்பாட்டைப் போக்குதல்.
அமைதியான மாற்றம் மூலம் பூர்ஷ்வா வர்க்கத்திற்கும் பாட்டாளி வர்க்கத்திற்கும் இடையிலான முரண்பாட்டை தீர்த்தல் போன்ற தங்களுக்கு வசதியான பிரியமான உத்திகளை பரிந்துரைப்பது.
முதலாளித்துவம் ஏகபோகமாக ஏகாதிபத்தியமாக வளர்வதை ஆய்வு செய்த லெனின் உலக சோசலிசப் புரட்சிக்கு முந்தைய கட்டமே ஏகாதிபத்தியம் என்ற முடிவுக்கு வந்தார்.
உலக முதலாளித்துவத்திற்கும் உலக பாட்டாளி வர்க்கத்திற்கும் இடையிலான முரண்பாடே மையமாகவும் வலிமையாகவும் விளங்குகிறது என்பதை முதன்மையாகவும் சந்தேகத்திற்கு இடமின்றியும் அது தெளிவுபடுத்துகிறது.
சிறிதளவும் இல்லை ஏகாதிபத்தியத்தியங்களுக்கு இடையிலான முரண்பாடு ஏகாதிபத்திய நாடுகளுக்கும் காலனி நாடுகளுக்கும் இடையிலான முரண்பாடு இருப்பதையும் வளர்வதையும் கூட லெனின் தெளிவுபடுத்தினார்.
இரண்டாவது ஏகாதிபத்திய யுத்தம் முதலாளித்துவ நாடுகளில் முதலாளி வர்க்கத்திற்கும் தொழிலாளி வர்க்கத்திற்கும் இடையில் முரண்பாட்டைத் தீவிரமாக்கி ஏகாதிபத்தியத்திற்கும் ஒடுக்கப்பட்ட நாடுகளுக்கும் இடையேயான முரண்பாட்டைத் தீவிரமாக்கி சோசலிசப் புரட்சி மற்றும் தேச விடுதலைப் புரட்சிக்கு வழிவகுக்கும்.
மேலும் அந்த சகாப்தத்தின் மையமாக உலக பாட்டாளி வர்க்கத்திற்கும் முதலாளித்துவத்திற்கும் இடையிலான முரண்பாடு இருந்தாலும் மற்றொரு முரண்பாடான ஏகாதிபத்திய உள் முரண்பாடு வளர்ந்து ஏகாதிபத்திய யுத்தம் என்ற நிலைக்கு வந்ததும் தெளிவானது.
மற்ற முரண்பாடுகள் நிலையாகவோ அல்லது தீவிரமடையாமலோ உள்ளன என்று கருதுவது தவறு என்பதே இதன் மூலம் நமக்குக் கிடைக்கும் முக்கிய போதனை.
இந்தக் காலத்தில் தான் சோஷலிச சோவியத் யூனியனுக்கும் ஏகாதிபத்தியத்திற்கும் இடையிலான முரண்பாடு மைய முரண்பாடாகவும் மேலாதிக்கம் செலுத்தும் முரண்பாடாகவும் வளர்ந்தது.
ஆனால் ஏகாதிபத்திய உள்முரண்பாடு காலனி ஆதிக்க நாடுகளுக்கும் காலனி நாடுகளுக்கும் இடையிலான முரண்பாடு முதலாளித்துவத்திற்கும் பாட்டாளி வர்க்கத்திற்கும் இடையிலான முரண்பாடு போன்ற மற்ற முரண்பாடுகள் தீவிரமடைவதையோ அதன் காரணமாக சிறிது காலம் சோவியத் யூனியனுக்கும் ஏகாதிபத்தியத்திற்கும் இடையிலான பகைமை தளர்வதையும் அது தடுக்க முடிந்ததா?
மற்ற இந்த முரண்பாடுகள் தீவிரமாகியதால் சோவியத்திற்கு எதிராக ஏகாதிபத்தியங்கள் கூட்டணி சேர்வது சிறிது காலம் இயலாமல் போனது என்பது மட்டுமல்ல.
பிறகு பாசிச எதிர்ப்பு யுத்தத்தின் வெற்றியை அடுத்து வலிமையான சோசலிச முகாம் உருவான பின்னரும் நான்கு அடிப்படை முரண்பாடுகளில் சோசலிசத்திற்கும் ஏகாதிபத்தியத்திற்கும் இடையிலான முரண்பாடுதான் மையமான ஒன்றாக இருக்கிறது.
இந்த உண்மை இப்படி இருந்தபோதிலும் ஏகாதிபத்தியத்திற்கும் ஒடுக்கப்பட்ட நாடுகளுக்கும் இடையிலான முரண்பாடு முற்றி தீவிரமாக ஆசியா ஆப்பிரிக்கா லத்தீன் அமெரிக்க நாடுகளில் தேசிய விடுதலைப் புரட்சியாக வெடிப்பதையும் இந்த முரண்பாடு தீவிரம் அடைந்து மற்ற முரண்பாடுகளின் வளர்ச்சியில் ஊக்கமளிப்பதையும் நாம் காணவில்லையா?
உலக சரித்திரத்தின் இன்றைய கட்டத்தில் காலனி ஆதிக்க நாடுகளுக்கும் ஒடுக்கப்பட்ட நாடுகளுக்கும் இடையிலான முரண்பாடு நமது காலத்தின் அனைத்து முரண்பாடுகளின் குவி மையமாக மாறியுள்ளது என்று உலக மார்க்சிய லெனினியவாதிகள் கூறுவதும் இந்த அர்த்தத்தில் தான்.
ஆசிய ஆப்பிரிக்க லத்தீன் அமெரிக்க நாடுகளில் சமீபத்தில் எழுந்துள்ள தேச விடுதலைப் போராட்டங்கள் இந்தப் பகுதியில் உள்ள ஏகாதிபத்திய அடித்தளத்தை அசைத்துக் கொண்டிருக்கின்றன.
இவர்களின் வெற்றிகரமான முன்னேற்றம் வளர்ச்சி அடைந்த நாடுகளில் தொழிலாளி வர்க்க போராட்டத்திற்கு ஒரு உந்து சக்தியை அளித்து உலக சோசலிசப் புரட்சியின் முன்னேற்றத்தைத் துரிதப்படுத்துகிறது.
எனவே ஒரு அர்த்தத்தில் சர்வதேச பாட்டாளி வர்க்கப் புரட்சி இயக்கத்தின் முழு நோக்கம் இந்த பகுதி மக்களின் புரட்சிகர போராட்ட முடிவைப் பற்றி நிற்கிறது.
இன்றைய சகாப்தத்தின் பிரதான முரண்பாடு ஏகாதிபத்தியத்திற்கும் சோசலிசத்திற்கும் இடையிலான முரண்பாடுதான் என்றும் மற்ற முரண்பாடுகளின் தீர்வு என்பது இந்த பிரதான முரண்பாட்டின் தீர்வை அடிப்படையாக வைத்துத்தான் அமையும் என்றும் இந்தத் தீர்விற்கான வழிமுறை சமாதான பொருளாதாரப் போட்டி போன்றவைதான் என்றும் கூறி வருகிறார்கள்.
முரண்பாடுகள் பற்றிய இந்த முற்றிலும் தவறான இயக்க இயலுக்கு புறம்பான ஆய்வும் மதிப்பீடும் திருத்தல்வாதிகளை கீழ்க்கண்ட கைவிடப்படவேண்டிய சந்தர்ப்பவாதத் தவறுகளுக்கு இட்டுச் சென்றுள்ளது சோசலிச முகாமிற்கும் ஏகாதிபத்தியத்திற்கும் இடையிலான முரண்பாட்டை மட்டும் ஒரே முரண்பாடாக ஏற்று மற்றவைகளை நிராகரித்தும் குறைத்து மதிப்பிடலும்.
காலனி ஆதிக்க நாடுகளுக்கும் ஒடுக்கப்பட்ட நாடுகளுக்கும் இடையிலான முரண்பாடு முதலாளி வர்க்கத்திற்கும் பாட்டாளி வர்க்கத்திற்கும் இடையிலான முரண்பாடு ஆகியவற்றைத் தீர்க்க சமாதானபூர்வ மாறுதலை வறட்டுத்தனமாக பரிந்துரை செய்தல்.
புதிய சகாப்தத்தில் ஏகாதிபத்தியங்களுக்கிடையேயான முரண்பாடுகளை ஏகபோக வாதிகளுக்கிடையேயான சர்வதேச உடன்பாடுகள் மூலம் மட்டுப்படுத்தவோ அகற்றவோ இயலும் என்ற இணக்கமான கோட்பாடு.
சோசலிச முகாமிற்கும் ஏகாதிபத்திய முகாமிற்கும் இடையிலான முரண்பாட்டைத் தீர்க்க சமாதானபூர்வமான பொருளாதாரப் போட்டியை ஒரே தீர்வாக முன்வைத்தல்.
இந்தப் பட்டியலோடு ஏகாதிபத்தியவாதிகள் பல சிறு நாடுகள் மீது ஆக்கிரமிப்பு நடத்தி லட்சக்கணக்கானவர்களைக் கொன்று தங்கள் காலனி அரைக்காலனி நவீன காலனி ஆதிக்கத்தை நிறுவியதையும் சேர்த்துக் கொள்ள வேண்டும்.
இன்று மீண்டும் நாசகரமான அழிவினை ஏற்படுத்தவல்ல காட்டுமிரண்டித்தனமான அணு ஆயுத யுத்தத்தை உலக மக்கள் மீது திணிப்பதற்கு ஏகாதிபத்தியவாதிகள் வெறித்தனமான தயாரிப்பில் ஈடுபட்டு வருகின்றனர்.
வன்முறை போர் ஆகியவற்றை தன்னகத்தே கொண்ட முதலாளித்துவம் மற்றும் ஏகாதிபத்தியத்திற்கு எதிராகப் போர்க்கொடி உயர்த்தியுள்ள மார்க்சிய லெனினியத்தால் வழி நடத்தப்படும் தொழிலாளி வர்க்கத்திற்கும் மேலான வேறு எந்த வர்க்கமும் இந்த நவீன சமுதாயத்தில் இல்லை என்பதை மீண்டும் இங்கே வலியுறுத்த வேண்டும்.
மாபெரும் அக்டோபர் புரட்சி பற்றி லெனின் சரியாகக் குறிப்பிட்டது போல என்ன விலை கொடுத்தும் உடனடி சமாதானம் பெறுவோம் என்ற கோஷம் புரட்சியின் போது எழுப்பப்பட்டது.
மேலும் அவர் குறிப்பிட்டதுபோல மூலதனத்தின் அடிமைகளாக உள்ள உழைக்கும் மக்களின் செலவில் போரையும் சமாதானத்தையும் உருவாக்கும் பல்வேறு நாடுகளின் பூர்ஷ்வாக்களுக்கு எதிராக அனைத்து நாட்டு தொழிலாளர்களைமயும் இணைத்து போரை ஒழித்த முதல் வெற்றியாகும் அது.
மேலும் முதல் போல்ஷ்விக் புரட்சி இந்த உலகின் ஜனத்தொகையில் முதல் நூறு மில்லியன் மக்களை ஏகாதிபத்திய போர் மற்றும் ஏகாதிபத்திய உலகின் பிடியிலிருந்து மீட்டுள்ளது.
இனிவரும் புரட்சிகள் மீதமுள்ள மக்களையும் இத்தகைய ஏகாதிபத்தியப் போரிலிருந்தும் இத்தகைய உலகிலிருந்தும் காப்பாற்றும் அக்டோபர் புரட்சியின் நான்காவது ஆண்டு விழாவில் லெனின் பேச்சு இதுதான் போர் சமாதானம் பற்றிய மார்க்சிய லெனினிய பார்வை.
போருக்கு எதிராக உலக சமாதானத்தை பாதுகாக்கும் காவலனாக உள்ள முதல் சோஷலிச அரசான சோவியத் யூனியன் வழி நடத்தப்பட்டதும் இந்தப் பார்வையில்தான்.
பாசிச எதிர்ப்பு யுத்தத்தில் முன்னணியில் நின்று பாசிசத்தின் கோரப்பிடியிலிருந்து உலகத்தை விடுவித்ததும் சக்திமிக்க சோசலிச முகாம் உருவாக வழி அமைத்துக் கொடுத்ததும் சோவியத் யூனியன்தான்.
பாசிச எதிர்ப்பு யுத்தத்தின்போது பல நாடுகளில் தேச விடுதலை மற்றும் சோசலிசப் புரட்சி நடைபெற்றதும் குறிப்பாகச் சீனப்புரட்சியின் வெற்றியும் ஏகாதிபத்தியத்திற்கு எதிராகவும் யுத்தத்திற்கு எதிராகவும் சமாதானம் ஜனநாயகம் சோசலிசம் ஆகியவற்றுக்கு ஆதரவாகவும் சர்வதேச வர்க்க சக்திகளின் பலாபலத்தில் பெரும் மாறுதலை ஏற்படுத்தியது.
ஆனால் கம்யூனிஸ்ட் கட்சிகளும் சோசலிச அரசுகளும் ஏகாதிபத்தியம் வளர்த்துள்ள பிரமைகளுக்கும் சமூக ஜனநாயகவாதிகளின் வர்க்க சமரச கற்பனாவாதத்திற்கும் இரையாகாமல் மார்க்சிய லெனினிய அடிப்படையில் சமாதானத்தை காக்கும் புரட்சிகர போராட்டத்தை நடத்த வேண்டும் சமாதானத்தையும் ஜனநாயகத்தையும் நேசிக்கும் அனைத்து சக்திகளையும் இணைத்து பலப்படுத்திக் கொண்டே இருக்க வேண்டும்.
ஏகாதிபத்தியவாதிகள் தங்களுடைய சாகசம் மற்றும் தந்திரம் மூலம் பல்வேறு நாடுகளின் புரட்சிகர பாட்டாளி வர்க்கத்தின் தலைவர்களை ஏமாற்றி நம்ப வைப்பதில் வெற்றி பெற்றால் யுத்தத்திற்கு எதிராக சமாதானத்திற்கு ஆதரவாக என்ன தான் ஆர்ப்பரிப்புகளும் ஆர்ப்பாட்டங்களும் இருந்தாலும் யுத்த அபாயம் நெருங்கி விட்டது என்றே கொள்ளலாம்.
முதலாளித்துவ வளர்ச்சி பற்றிய தனது தலைசிறந்த ஆய்வில் முதலாளித்துவத்தின் ஏகபோக மூலதனக் கட்டமே ஏகாதிபத்தியம் என லெனின் வர்ணித்து ஏகாதிபத்தியம் பொதுவில் வன்முறை பிற்போக்குத்தனம் மூலமே தன்னை தக்க வைத்துக் கொள்கிறது என்று குறிப்பிட்டுள்ளார்.
ஏனென்றால் ஏற்கனவே பங்கீடு செய்யப்பட்டு விட்டதால் உலகம் எல்லாவிதப் பகுதிகளிலும் ஒருமறு பங்கீடு நடத்த வேண்டியதாக உள்ளது.
லெனின் இவை அனைத்தையும் தொகுத்துத் தரும் போது உற்பத்தி சக்திகளின் மேல் தனி உடமை இருக்கும் வரை இத்தகைய பொருளாதாரக் கட்டமைப்பில் ஏகாதிபத்திய யுத்தம் முழுதும் தவிர்க்கக் கூடியது அல்ல என்றும் முதலாவதாக புரட்சிகர தேசிய எழுச்சியும் இரண்டாவதாக பூர்ஷ்வாக்களுக்கு எதிரான பாட்டாளி வர்க்க யுத்தமும் மூன்றாவதாக மேற்கண்ட இருவித புரட்சிகர யுத்தங்களும் இணைவதும் சாத்தியமானதும் தவிர்க்க இயலாததும் ஆகும் என்றும் குறிப்பிட்டார்.
ஐம்பது ஆண்டுகளுக்கு முன்னால் லெனின் உருவாக்கிய இந்தக் கோட்பாடு முழுதும் சரி என்பதையும் சர்வதேசப் பாட்டாளி வர்க்க விடுதலைக்கு எவ்வாறு உதவிகரமாக இருந்து வந்துள்ளது என்பதையும் அதன் ஒவ்வொரு வார்த்தையும் சரி என்பதையும் வாழ்க்கை நமக்கு நிரூபித்துக் காட்டியுள்ளது.
புதிய சகாப்தத்தில் நிலவும் புதிய சூழ்நிலைக்கேற்ப மார்க்சிய லெனினியத்தை அமுல்படுத்துவது என்ற பெயரால் நவீன திருத்தல்வாதிகள் தங்களை ஆக்கபூர்வ மார்க்சிய வாதிகள் என்று கூறிக்கொண்டு லெனின் உருவாக்கிய ஏகாதிபத்தியமும் யுத்தமும் என்ற கோட்பாட்டிற்கு சவால் விடுத்துள்ளனர்.
ஏகாதிபத்தியம் உள்ள வரை யுத்தம் தவிர்க்க இயலாது என்ற மார்க்சீய லெனினிஸ பார்வை காலாவதியாகி விட்டது செல்லுபடியாகாது என்று கூறுகின்றனர்.
உலகம் தழுவிய சக்தியாக ஏகாதிபத்தியம் தற்போது இல்லை என்றும் போரைக் கைவிடுமாறு ஏகாதிபத்தியத்தை நிர்ப்பந்திக்க வல்ல சமூக அரசியல் சக்திகள் வளர்ச்சி பெற்றுள்ளன எனவும் வாதிடுகின்றனர்.
இந்தக் கோட்பாடு சோசலிச அரசுக்கும் ஏகாதிபத்திய அரசுக்கும் இடைப்பட்ட யுத்தம் ஏகாதிபத்தியங்களுக்கு இடையிலான யுத்தம் தேசிய விடுதலை யுத்தம் உள்நாட்டு யுத்தம் போன்ற அனைத்து வகை யுத்தங்களையும் இணைத்து ஏகாதிபத்தியமும் யுத்தமும் என்ற லெனினிய கோட்பாட்டை கைவிட முயலுகிறது போர்த்தளவாடங்களில் ஏற்பட்டுள்ள தொழில்நுட்ப வளர்ச்சி இரண்டு முக்கிய அணிகளாக பிரிந்து நிற்கும் சோசலிசம் ஏகாதிபத்தியம் ஆகிய இரு அணிகளும் நாசகார அணு ஆயுதம் வைத்திருப்பதும் தான் லெனினியக் கோட்பாட்டை மாற்றுவதற்கான அடிப்படை என்று புதிய கோட்பாட்டை உருவாக்கியவர்களும் கடைப்பிடிப்பவர்களும் வாதிடுகின்றனர்.
யுத்த தொழில் நுட்பத்தில் ஏற்பட்டுள்ள வளர்ச்சி அடிப்படை சமூக வர்க்க விதிகள் வர்க்க முரண்பாடு வர்க்கப் போராட்டம் வர்க்க யுத்தம் போன்றவற்றை மாற்ற முடியும் என்பதை மார்க்சிஸ லெனினியவாதிகள் ஒரு போதும் ஏற்கமாட்டார்கள்.
ஆனால் ராணுவ தொழில்நுட்ப வளர்ச்சி மனிதனின் விதியையும் சமூக விதிகளையும் சமூக வளர்ச்சியையும் நிச்சயிக்க முடியும் என்று கூறுவது மார்க்சியத்திலிருந்து ஆழமாக வேறுபட்டுச் செல்வதாகும்.
உலகின் நான்கில் மூன்று பங்கு பிரதேசத்தில் மனிதகுலத்தின் மூன்றில் இரண்டு பங்கு கொண்ட பகுதியில் முதலாளித்துவ ஏகாதிபத்திய சமூக அமைப்பே உள்ளது அமெரிக்கா பிரிட்டன் பிரான்சு மேற்கு ஜெர்மனி ஜப்பான் இத்தாலி முதலிய அனைத்து நாடுகளும் ஏகபோக மூலதன பிடிப்பிலேயே உள்ளன.
சோசலிச அரசை முதலாளித்துவ அரசுகள் சுற்றி வளைத்துள்ள நிலைமை மாறி முதலாளித்துவ அரசுகளை சோசலிச அரசுகள் சுற்றி வளைக்கும் நிலையாக மாறிவிடவில்லை.
இந்த சகாப்தத்தில் ஏகாதிபத்தியத்திற்கு எதிராகவும் சோசலிசத்திற்கு ஆதரவாகவும் உலக அளவில் வர்க்க சக்திகளின் பலாபலனில் ஏற்பட்டுள்ள மாற்றம் ஒரு குறிப்பிட்ட யுத்தத்தை ஒத்தி வைக்கவும் தடுக்கவும் அல்லது ஒரு குறிப்பிட்ட வகை அழிவு யுத்தத்தை தடுத்து அந்த அளவு சமாதானத்தை பாதுகாக்கவும் புதிய வாய்ப்புகளை நிச்சயம் உருவாக்கி உள்ளது.
இறுதியாக லெனின் குறிப்பிட்டது போல் ஒரு குறிப்பிட்ட சூழ்நிலையை மதிப்பீடு செய்யும் போது ஒரு மார்க்சிஸ்ட் எதுவெல்லாம் சாத்தியம் என்பதிலிருந்து அல்ல.
எது உண்மையில் இருக்கிறது என்பதிலிருந்து துவங்க வேண்டும் பொருளாதார அரசியல் ராணுவ துறைகளில் பலம் பொருந்திய ஏகாதிபத்தியம் இருக்கிறது என்ற யதார்த்தத்திலிருந்து துவங்காமல் யுத்தத்தை தவிர்க்க முடியும்.
சமாதானத்தை நிலைநிறுத்த முடியும் என்ற சாத்தியப்பாடுகளின் அடிப்படையில் கோட்பாடுகளை உருவாக்கி தந்திரோபாயங்களை வகுத்தால் அது துன்பத்தில்தான் முடியும்.
வெறிபிடித்த ஆயுதப் போட்டி அணு ஆயுதங்களைக் கண்டுபிடித்து உற்பத்தி செய்து பெரும் அளவில் குவித்து வைத்திருப்பது உலக முழுவதும் ஆயிரக்கணக்கான ராணுவ தளங்களை அமைத்திருப்பது ராணுவ கூட்டுக்களை உருவாக்குதல் பொருளாதாரத்தை தீவிர ராணுவ மயமாக்கல் ஆகிய இவை அனைத்தும் ஏகபோக முதலாளித்துவம் வரவிருக்கும் அழிவில் இருந்து தன்னை காத்துக் கொள்வதற்கான முயற்சியின் விளைவுகளே.
ஏகாதிபத்தியவாதிகளின் இந்த ஆயுதப் போட்டிக்கு முன்னால் சோசலிச அரசுகள் ஏகாதிபத்தியத் தாக்குதலிலிருந்து தங்களைப் பாதுகாத்துக் கொள்ளவும் உலக சோசலிச புரட்சியையும் சமாதானத்தையும் பாதுகாக்கவும் தங்கள் ராணுவ வலிமையைப் பெருக்குவது சோசலிச அரசுகளின் கடமையாகும்.
ஏகாதிபத்தியவாதிகளின் ஆயுதப் பெருக்கத்திற்கு எதிராக போராடுவதும் பொதுவான ஆயுதக் குறைப்பு கோரிக்கையை வைப்பதும் கூட சோசலிச மற்றும் சமாதான சக்திகளின் கடமையாகும்.
மொத்தமான ஆயுத குறைப்பு இறுதியில் ஏகாதிபத்தியம் தன்னையே அழித்துக் கொள்வதில் முடியும் என்பதால் அத்தகைய ஆயுத குறைப்புக்கு அவர்கள் உடன்பட மாட்டார்கள் என்ற உண்மையை மறந்து விடாமல் உலக கம்யூனிஸ்ட் இயக்கமும் சோசலிச முகாமும் தொடர்ந்து இந்த ஆபத்துக்கெதிராக உலகமக்கள் கருத்தைத் திரட்டவும் ஏகாதிபத்தியவாதிகளை அம்பலப்படுத்தவும் ஆயுதக் குறைப்புக்கான பிரச்சாரத்தை செய்ய வேண்டும்.
இந்த பிரச்சாரம் ஏகாதிபத்தியவாதிகள் ஓரளவு ஆயுதப் போட்டியை நிறுத்தவும் சில பகுதி உடன்பாட்டிற்கு வரவும் அவர்களை நிர்ப்பந்திக்கும்.
ஆனால் பொதுவான ஆயுதக் குறைப்பிற்கான சோசலிச சக்திகள் நடத்தும் பிரச்சாரம் அவர்களிடத்தில் இந்த விஷயத்தில் பிரமைகளை உருவாக்காமல் எச்சரிக்கையாக இருக்க வேண்டும்.
ஏகாதிபத்தியவாதிகள் விருப்பத்துடன் ஆயுத குறைப்புக்கு ஒப்புக் கொண்டு ஆயுத தயாரிப்பையும் விட்டுவிடும் அளவிற்கு பலவீனப்பட்டு விட்டார்கள் என்ற பிரமைகளுக்கு ஆட்பட்டு விடக் கூடாது.
இந்தச் சரியான நிலைக்கு மாறாக நவீன திருத்தல்வாதிகள் ஏகாதிபத்தியம் பற்றி மோசமான பிரமைகளை வளர்க்கும் விதத்தில் ஆயுதக் குறைப்பு பிரச்சாரத்தை செய்து வருகின்றனர்.
ஏகாதிபத்தியவாதிகளின் ஆயுதப் போட்டியை அம்பலப்படுத்துவதற்குப் பதிலாக ஏகாதிபத்தியவாதிகளின் யுத்த முயற்சிக்கு எதிரான உஷார்த்தனத்தை மழுங்கடித்து தத்துவார்த்த அரசியல் ரீதியில் மக்களின் விழிப்புணர்ச்சியை மழுங்கடித்துக் கொண்டிருக்கிறார்கள்.